*Projekts*

Līdzdarbības līgums

par atsevišķu valsts pārvaldes uzdevumu veikšanu Latvijas profesionālās literārās rakstniecības tradīcijas apguves nodrošināšanai un attīstībai

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre **Dace Vilsone**, no vienas puses, un

\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_, juridiskā adrese:\_\_\_\_\_\_\_\_\_\_\_, (turpmāk – *Pilnvarotā institūcija*), kuras vārdā saskaņā ar statūtiem rīkojas \_\_\_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Latvijas Nacionālā attīstības plāna 2021.-2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virziena „Kultūras un sporta devums ilgtspējīgai sabiedrībai” 382.aktivitāti „Atbalstošas vides radīšana profesionālajai mākslinieciskajai jaunradei, izveidojot radošo personu atalgojuma sistēmu un pilnveidojot finanšu atbalsta instrumentus profesionālajai mākslinieciskajai jaunradei” un prioritātes „Zināšanas un prasmes personības un valsts izaugsmei” rīcības virziena „Kvalitatīva, pieejama, iekļaujoša izglītība” 172.aktivitāti „Pieaugušo izglītības īstenošana tautsaimniecības attīstībai nepieciešamo prasmju apguvei, t.sk. augstskolās (elastīga mācību piedāvājuma attīstība, tostarp modulārā izglītība, e-vidē un darba vidē balstītas mācības, mūžizglītības kompetenču apguve; personu profilēšana; ārpus formālās izglītības iegūto kompetenču atzīšana)”, kā arī Kultūrpolitikas pamatnostādņu 2022.-2027.gadam „Kultūrvalsts” (apstiprinātas ar Ministru kabineta 2022.gada 1.marta rīkojumu Nr.143) 4.rīcības virziena „Kultūras un radošo nozaru attīstība” 4.1.uzdevumu „Radīt priekšnosacījumus profesionālās mākslas attīstībai (NAP2027 [382])” un 5.rīcības virziena „Kultūra un izglītība” 5.4.uzdevumu „Nodrošināt profesionālās pilnveides, kvalifikācijas iegūšanas un tālākizglītības iespējas kultūras un radošajās nozarēs nodarbinātajiem (NAP2027 [371], [172])”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu Latvijas profesionālās literārās rakstniecības tradīcijas apguves nodrošināšanai un attīstībai” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus Latvijas profesionālās literārās rakstniecības tradīcijas apguves nodrošināšanai un attīstībai (turpmāk – Pārvaldes uzdevumi):
		1. veicināt Latvijas profesionālās literārās rakstniecības tradīcijas apguvi un attīstību vairākos literatūras žanros, nodrošinot literārās rakstniecības apguves programmu Rīgā un programmas sadaļas vismaz 2 (divos) Latvijas reģionos:
			1. nodrošināt regulāras radošās meistardarbnīcas literārās rakstniecības prasmju attīstīšanai un pilnveidošanai dzejā, prozā, dramaturģijā u.c.;
			2. nodrošināt regulārus seminārus par Latvijas un ārvalstu literatūras vēsturi un teoriju;
			3. nodrošināt individuālas pastāvīgas konsultācijas literārās tradīcijas un literārās rakstniecības prakses apgūšanai;
			4. nodrošināt profesionālu Latvijas un ārvalstu lektoru iesaisti daudzpusīgas literārās rakstniecības apguves programmas nodrošināšanā;
			5. nodrošināt sadarbību ar Baltijas valstu literārajām organizācijām Baltijas valstu literatūras tradīcijas apgūšanai u.c. sadarbības plānošanai;
		2. veicināt Latvijas literātu profesionālo izaugsmi un iesaisti Latvijas un starptautiskajā literārajā telpā:
			1. nodrošināt literārās rakstniecības apguves programmas dalībnieku kvalitatīvu apmācību, profesionālo prasmju un individuālā stila izkopšanu, veidojot motivāciju rakstniecībai un veicinot rakstniecības kvalitātes kāpumu;
			2. nodrošināt jauno literātu iesaisti Latvijas literatūras darbu tulkošanā un interpretāciju veidošanā, kā arī literatūrkritikā;
			3. veicināt Latvijas literātu, tostarp jauno un mazākumtautību literātu, publicēšanos kultūras periodikas izdevumos un portālos;
			4. veicināt Latvijas literātu, tostarp jauno literātu, iesaisti nozīmīgos literatūras pasākumos, lasījumos un citās literatūras nozares aktivitātēs, tai skaitā literātu piemiņas vietu sakārtošanā un mantojuma aktualizēšanā.
	2. Pārvaldes uzdevumu veikšanas laiks ir 3 (trīs) gadi no šā Līguma spēkā stāšanās dienas.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Pārvaldes uzdevumu izpildes kārtība un sasniedzamie rezultatīvie rādītāji**
	1. *Pilnvarotā institūcija* apņemas veicināt Latvijas profesionālās literārās rakstniecības tradīcijas apguvi un attīstību vairākos literatūras žanros, nodrošinot literārās rakstniecības apguves programmu Rīgā un programmas sadaļas vismaz 2 (divos) Latvijas reģionos:
		1. nodrošināt regulāras radošās meistardarbnīcas literārās rakstniecības prasmju attīstīšanai un pilnveidošanai dzejā, prozā un dramaturģijā u.c. žanros;
		2. nodrošināt regulārus seminārus par Latvijas un ārvalstu literatūras vēsturi un teoriju;
		3. nodrošināt individuālas pastāvīgas konsultācijas literārās tradīcijas un literārās rakstniecības prakses apgūšanai katrā no literatūras žanriem;
		4. katru gadu nodrošināt vismaz 45 (četrdesmit piecu) profesionālu Latvijas un ārvalstu lektoru iesaisti daudzpusīgas literārās rakstniecības apguves programmas nodrošināšanā;
		5. katru gadu nodrošināt sadarbību ar vismaz 2 (divām) Baltijas valstu literārajām organizācijām Baltijas valstu literatūras tradīcijas apgūšanai u.c. sadarbības plānošanai.
	2. *Pilnvarotā institūcija* apņemas veicināt Latvijas literātu profesionālo izaugsmi un iesaisti Latvijas un starptautiskajā literārajā telpā:
		1. katru gadu nodrošināt vismaz 120 (viens simts divdesmit) literārās rakstniecības apguves programmas dalībnieku kvalitatīvu regulāru apmācību, profesionālo prasmju un individuālā stila izkopšanu, veidojot motivāciju rakstniecībai un veicinot rakstniecības kvalitātes kāpumu;
		2. katru gadu nodrošināt vismaz 30 (trīsdesmit) jauno literātu iesaisti Latvijas literatūras darbu tulkošanā un interpretāciju veidošanā, kā arī literatūrkritikā;
		3. katru gadu nodrošināt vismaz 30 (trīsdesmit) Latvijas literātu, tostarp jauno un mazākumtautību literātu, publicēšanos kultūras periodikas izdevumos un portālos;
		4. katru gadu nodrošināt vismaz 30 (trīsdesmit) Latvijas literātu, tostarp jauno literātu, iesaisti nozīmīgos literatūras pasākumos, lasījumos un citās literatūras nozares aktivitātēs, tai skaitā literātu piemiņas vietu sakārtošanā un mantojuma aktualizēšanā.
	3. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* nodrošina, ka Pārvaldes uzdevumu ietvaros noteikto rezultatīvo rādītāju sasniegšanai netiek piesaistīts finansējums no citiem valsts budžeta finansējuma avotiem, tādējādi novēršot iespējamību, ka tiek saņemts dubults finansējums Līgumā noteikto vienu un to pašu rezultatīvo rādītāju sasniegšanai. *Pilnvarotā institūcija* papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2023.gadam un budžeta ietvaru 2023., 2024. un 2025.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2023.gada 2.janvāra sēdes protokolu Nr.1 un kultūras ministra 2023.gada 11.janvārī apstiprināto tāmi, un konkursa komisijas 2023.gada \_\_.\_\_\_\_\_\_\_\_ lēmumu, piešķir *Pilnvarotajai institūcijai* finansējumu **130 419,00 *euro*** (viens simts trīsdesmit tūkstoši četri simti deviņpadsmit *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2023.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_, un konkrēti:
		1. **43 473,00 *euro*** (četrdesmit trīs tūkstoši četri simti septiņdesmit trīs *euro*, 00 centi) Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2023.gada \_\_\_.\_\_\_\_\_\_\_\_ līdz 2024.gada \_\_\_.\_\_\_\_\_\_\_\_;
		2. **43 473,00 *euro*** (četrdesmit trīs tūkstoši četri simti septiņdesmit trīs *euro*, 00 centi) Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
		3. **43 473,00 *euro*** (četrdesmit trīs tūkstoši četri simti septiņdesmit trīs *euro*, 00 centi) Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_.
	2. MINISTRIJA piešķirto finansējumu pārskaita uz *Pilnvarotās institūcijas* šajā Līgumā norādīto kontu Valsts kasē vai Eiropas Ekonomikas zonā reģistrētā kredītiestādē šādā kārtībā:
		1. Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2023.gada \_\_\_.\_\_\_\_\_\_\_\_ līdz 2024.gada \_\_\_.\_\_\_\_\_\_\_\_ 10 (desmit) darba dienu laikā pēc šā Līguma spēkā stāšanās;
		2. 5 (piecu) darba dienu laikā pēc pārskata par Pārvaldes uzdevumu izpildi iepriekšējā Līguma izpildes perioda gadā apstiprināšanas saskaņā ar šā Līguma 4.4.punktu:
			1. Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
			2. Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_.
	3. Ja, izlietojot piešķirto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	4. *Pilnvarotā institūcija* ne vairāk kā15 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	5. Ja tiek izdarīti grozījumi likumā par  valsts budžetu kārtējam gadam un vidēja termiņa budžeta ietvaru vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. ***Pilnvarotajai institūcijai* deleģēto**Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevumu izpildi.
	3. *Pilnvarotā institūcija* iesniedz MINISTRIJĀ pārskatus par Pārvaldes uzdevumu izpildi un piešķirtā valsts budžeta finansējuma izlietojumu, kas sagatavojami saskaņā ar šā Līguma pielikumā pievienoto atskaites veidlapu (Līguma 2.pielikums) un kuriem pievienojamas darījumu apliecinošu dokumentu kopijas, tai skaitā Valsts kases vai Eiropas Ekonomikas zonā reģistrētas kredītiestādes konta izdrukas, šādos termiņos:
		1. līdz 2024.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2023.gada \_\_\_.\_\_\_\_\_\_\_\_ līdz 2024.gada \_\_\_.\_\_\_\_\_\_\_\_;
		2. līdz 2025.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
		3. līdz 2026.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_.
	4. MINISTRIJA 10 (desmit) darba dienu laikā pēc šā Līguma 4.3.punktā minētā pārskata par Pārvaldes uzdevumu izpildi un piešķirtā valsts budžeta finansējuma izlietojumu saņemšanas izvērtē Pārvaldes uzdevumu izpildes ietvaros sasniegto rezultatīvo rādītāju izpildi un piešķirtā finansējuma izlietojumu, lūdz veikt precizējumus vai sniegt skaidrojumus, ja tādi nepieciešami, un apstiprina pārskatu.
5. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
6. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
7. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 7.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
8. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2026.gada \_\_.\_\_\_\_\_\_\_ vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevumu veikšanu saistīto izstrādāto dokumentāciju un informāciju;
		3. iesniedz MINISTRIJAI Līguma izpildes pārskatu.
9. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-adrese: \_DEFAULT@90000042963;
		2. *Pilnvarotās institūcijas* e-adrese: \_\_\_\_\_\_\_\_\_\_\_\_\_.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad par to ne vēlāk kā 3 (trīs) dienu laikā paziņo rakstiski otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz \_\_ (\_\_\_\_\_\_\_\_\_) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
10. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** |  |
| K.Valdemāra iela 11a, Rīga, LV-1364 |  |
| Reģistrācijas Nr.90000042963 |  |
| Valsts kase  |  |
| Kods: TRELLV22 |  |
| Konts: LV17TREL2220511045000 |  |
| Valsts sekretāre |  |
| D.Vilsone |  |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU